पार्टी में फूट के बाद राज्य के दौरे पर निकले, कहा- न टायर्ड हूं, न रिटायर्ड हूं
Maharashtra Political Crisis - Sharad Pawar Nashik Visit Schedule, Photos And Videos. Follow Nationalist Congress Party (NCP) Dispute, News And Headlines On Dainik Bhaskar. पार्टी पर हक की लड़ाई के बीच NCP अध्यक्ष शरद पवार एक दिन के नासिक दौरे पर निकल गए हैं। शाम 4 बजे वे येवला में बड़ी जनसभा को संबोधित करेंगे
नेशनलिस्ट कांग्रेस पार्टी (NCP) में फूट के बाद शरद पवार महाराष्ट्र के दौरे पर निकले हैं। शनिवार को उन्होंने नासिक के येवला में जनसभा की। इस दौरान पवार ने कहा- मैंने कुछ लोगों पर भरोसा करके गलती की, वो गलती अब दोहराऊंगा नहीं।
नासिक निकलने से पहले पवार ने मीडिया से बातचीत में कहा- वे न तो टायर्ड (थके हुए) हैं और न ही रिटायर्ड हैं। क्या आप जानते हैं कि मोरारजी देसाई किस उम्र में प्रधान मंत्री बने? मैं प्रधानमंत्री या मंत्री नहीं बनना चाहता, सिर्फ लोगों की सेवा करना चाहता हूं।
अजित पवार ने दो दिन पहले कहा था कि साहेब की उम्र हो गई है, अब उन्हें रिटायरमेंट लेकर हमें आशीर्वाद देना चाहिए। पवार ने तब कहा था, 'मैं पार्टी को फिर से खड़ा करके दिखाऊंगा। मैं एक बार फिर से पूरे महाराष्ट्र का दौरा करूंगा।
NCP नेता जीतेंद्र अव्हाण का कहना है कि शरद पवार लोगों से मिलेंगे और पार्टी को फिर से खड़ा करेंगे। हम लोग साहेब के साथ खड़े हैं।
उधर, महाराष्ट्र के पूर्व मुख्यमंत्री उद्धव ठाकरे भी पार्टी को मजबूत करने के लिए कल से राज्य का दौरा शुरू करेंगे।
शरद बोले- मैं पार्टी का अध्यक्ष, ​​​उम्र से फर्क नहीं पड़ता
दिल्ली में गुरुवार को NCP की कार्यकारिणी की बैठक के बाद शरद पवार ने कहा- 'पार्टी का अध्यक्ष मैं हूं। कौन क्या कह रहा है मुझे नहीं पता। किसी और के कुछ कहने की अहमियत नहीं। उनके दावों में कोई सच्चाई नहीं है।'
पार्टी के नाम और चुनाव चिह्न के मुद्दे पर NCP चुनाव आयोग से संपर्क करेगी। जब पवार से रिटायरमेंट को लेकर सवाल पूछा गया तो उन्होंने कहा था, '82 हो या 92, उम्र से कोई फर्क नहीं पड़ता। मैं पार्टी को फिर से खड़ा करूंगा।'
उधर, शनिवार को महाराष्ट्र के स्पीकर राहुल नार्वेकर ने अयोग्यता के मुद्दे पर अपना जवाब देने के लिए शिवसेना के दोनों गुटों के विधायकों को नोटिस जारी किया है। राहुल ने बताया कि शिंदे गुट के 40 और उद्धव गुट के 14 विधायकों को नोटिस जारी किया गया है। विधायकों से उनके खिलाफ दाखिल अयोग्यता की याचिकाओं पर जवाब मांगा गया है। 
वहीं, महाराष्ट्र के मुख्यमंत्री एकनाथ शिंदे ने नीलम गोरे को शिवसेना ने नेता नियुक्त कर दिया। पार्टी के अध्यक्ष के बाद सबसे सीनियर नेता को यह पद दिया जाता है। उद्धव ठाकरे गुट की नेता नीलम गोरे शुक्रवार को एकनाथ शिंदे के नेतृत्व वाली शिवसेना में शामिल हो गई थीं। 
शरद ने कहा था- महाराष्ट्र में घूमकर जनमत बनाएंगे
2 जुलाई को अजित पवार की बगावत के बाद शरद पवार ने कहा था, 'ये पार्टी मैंने बनाई थी। पार्टी के कार्यकर्ताओं पर मुझे पूरा विश्वास है। मैं महाराष्ट्र में घूमकर कार्यकर्ताओं को एकजुट करूंगा। उसके बाद लोगों के बीच जाकर जनमत बनाऊंगा।
दोबारा संगठन बनाना यह मेरा काम होगा और मैं यह कार्यकर्ताओं के साथ मिलकर करूंगा। पार्टी की भूमिका आगे क्या होगी, ये पार्टी के नेताओं से बात करके बताऊंगा। लोगों का समर्थन आपको है कि नहीं यह ज्यादा जरूरी है। मुझे भरोसा है कि हम लोगों के पास जाएंगे तो वो हमारे साथ आएंगे।'
पवार Vs पवार की राजनीतिक लड़ाई से जुड़ी ये खबरें भी पढ़ें...
शरद पवार से NCP भी छीन लेंगे अजित: शिंदे को जिस आधार पर मिली थी शिवसेना, अजित के पास वो सब कुछ
अजित पवार ने नेशनलिस्ट कांग्रेस पार्टी यानी NCP और उसके चुनाव चिन्ह पर अपना दावा जताते हुए याचिका दाखिल की है। चुनाव आयोग ने कुछ महीने पहले जिस गणित से एकनाथ शिंदे को शिवसेना सौंपी थी, उस हिसाब से देखें तो NCP अजित पवार को ही मिलेगी। ऐसे मामलों में चुनाव आयोग क्या करता है, यह जानने के लिए पूरी खबर पढ़ें...
अजित ही नहीं, प्रफुल्ल ने शरद पवार को दिया झटका: BJP से गठबंधन में बड़ा रोल, क्या ED-CBI का डर पड़ा भारी
महाराष्ट्र में हुई राजनीतिक उठापटक में सबसे ज्यादा हैरानी शरद पवार के खास प्रफुल्ल पटेल को अजित पवार के खेमे में देखकर हुई। राज्यसभा सांसद प्रफुल्ल पटेल को तो शरद पवार ने कार्यकारी अध्यक्ष बनाया था। वो भी भतीजे पर तवज्जो देकर। आखिर प्रफुल्ल पटेल ने शरद पवार का साथ क्यों छोड़ा, यह जानने के लिए पूरी खबर पढ़ें...
